Държавен вестник, бр. 11, 2014 г., стр. 7

БРОЙ  11	
Д Ъ Р Ж А В Е Н  В Е С Т Н И К 	
СТР.  7  
като отбелязват, че Кралство Белгия, 
Федерална република Германия, Републи­
ка Естония, Ирландия, Република Гърция, 
Кралство Испания, Френската република, 
Италианската република, Република Кипър, 
Великото херцогство Люксембург, Малта, 
Кралство Нидерландия, Република Австрия, 
Португалската република, Република Сло­
вения, Словашката република и Република 
Финландия са договарящи се страни, чиято 
парична единица е еврото, и че в качеството 
им на такива ще са обвързани от този договор 
от първия ден на месеца, следващ депози­
рането на техния документ за ратификация, 
ако договорът е в сила на тази дата; 
като отбелязват също, че Република Бъл­
гария, Кралство Дания, Република Латвия, 
Република Литва, Унгария, Република Полша, 
Румъния и Кралство Швеция са договарящи 
се страни, които като държави – членки на 
Европейския съюз, към датата на подписва­
нето на този договор се ползват с дерогация 
от участието в единната валута и могат да 
бъдат обвързани, доколкото тази дерогация 
не е отменена, само от тези разпоредби на 
дялове ІІІ и ІV от този договор, по отношение 
на които декларират при депозиране на своя 
документ за ратификация или на по-късна 
дата, че възнамеряват да бъдат обвързани,
се споразумяха за следното: 
Д я л  I
ЦЕЛ И ПРИЛОЖНО ПОЛЕ
Член 1
1. С този договор договарящите се страни 
в качеството им на държави – членки на Ев­
ропейския съюз, се споразумяват да укрепят 
икономическия стълб на Икономическия и 
паричен съюз, като приемат набор от правила, 
целящи укрепване на бюджетната дисциплина 
чрез фискален пакт, засилване на координа­
цията на своите икономически политики и 
подобряване на управлението на еврозоната, 
като по този начин подкрепят постигането на 
целите на Европейския съюз за устойчив рас­
теж, трудова заетост, конкурентоспособност 
и социално сближаване. 
2. Този договор се прилага изцяло по от­
ношение на договарящите се страни, чиято 
парична единица е еврото. Той се прилага и 
за другите договарящи се страни в степента 
и при условията, посочени в член 14.
Д я л  I I
СЪОТВЕТСТВИЕ И ВРЪЗКА С ПРАВОТО 
НА СЪЮЗА 
Член 2
1. Този договор се прилага и тълкува от 
договарящите се страни в съответствие с До­
говорите, на които се основава Европейският 
съюз, и по-специално член 4, параграф 3 от 
Договора за Европейския съюз, и с правото 
на Европейския съюз, включително процесу­
алното право, когато се налага приемане на 
вторично законодателство.
2. Този договор се прилага, доколкото е 
съвместим с Договорите, на които се основава 
Европейският съюз, и с правото на Европей­
ския съюз. Той не засяга компетентността на 
Съюза да действа в областта на Икономиче­
ския съюз.
Д я л  I I I
ФИСКАЛЕН ПАКТ
Член 3
1. Договарящите се страни прилагат уста­
новените в този параграф правила в допъл­
нение към задълженията си по правото на 
Европейския съюз и без да нарушават тези 
задължения:
	
а)	 бюджетната позиция на сектор „Дър­
жавно управление“ на договарящите се 
страни трябва да бъде балансирана или 
да е налице бюджетен излишък;
	
б) правилото в буква а) се счита за изпъл­
нено, ако годишното структурно салдо на 
сектор „Държавно управление“ отговаря 
на установената за съответната държава 
средносрочна цел, определена в реви­
зирания Пакт за стабилност и растеж, 
в размер на структурния дефицит, не­
надвишаващ 0,5 % от брутния вътрешен 
продукт по пазарни цени; договарящите 
се страни предприемат необходимите 
мерки за бърза конвергенция към оп­
ределените за тях средносрочни цели; 
времевата рамка за тази конвергенция 
ще бъде предложена от Европейската 
комисия, като бъдат взети предвид 
рисковете по отношение на устойчи­
востта, характерни за всяка държава; 
напредъкът във връзка с постигането 
и спазването на средносрочната цел се 
оценява въз основа на цялостна оценка, 
която използва като критерий струк­
турното салдо, включително анализ 
на разходите, при който не се отчитат 
дискреционните мерки по отношение на 
приходите, в съответствие с ревизирания 
Пакт за стабилност и растеж;
	
в) договарящите се страни могат временно 
да се отклонят от своята съответна сред­
носрочна цел или от плана за корекции 
за постигането є само при извънредните 
обстоятелства, определени в параграф 3, 
буква б); 
	
г) когато съотношението на брутния дър­
жавен дълг към брутния вътрешен 
продукт по пазарни цени е значително 
под 60 % и когато рисковете от гледна 
точка на дългосрочната устойчивост на 
публичните финанси са ниски, долната